Ńdɔ̄ Mósɛs a ngákódō á sí bân Yosué ǹka woé, Mósɛs a ngábɛ́d á ńkǒl Zāmbá, á man a ngáman kǎd mvīndí bod nâ: “Yǎngán bíā vá, a kwîg anə́ byādúgan mína sɔ́ kɔ́b, Áron nyɔ́ bân Hûr bálīgi ai mínā, é mod a bələ́ dzam, a kələg ábə̄ bɔ́.” 15Ńdɔ̄ Mósɛs a ngábɛ́d á ńkǒl á yób ǹkúd ó yālí ńkǒl ósə, 16ńdɔ̄ dúmá Ńtondôbə á ngákom etɔá á ńkǒl Sínai, ǹkud ó yālí wa məlú məlú mə́saman. Ńdɔ a ngálóē Mósɛs ámōs zamgbála á ńkūd étē. 17Dúmá Ńtondôbə lə́ yéné bɔ́n bə́ Ísraɛ̂l anə́ ndóan miǹkabag á ńkǒl á yōb. 18Ńdɔ̄ Mósɛs a ngáyían á ńkūd, a bɛ́də́ á ńkǒl á yōb. Mósɛs a ngátɔbɔ á ńkǒl mə̄lú mə̄wóm mə́nyi, məmǒs fə məwóm mə́nyi.